# **DECIZIA ETAPEI DE ÎNCADRARE**

## Nr. număr din 15.02.2017

Ca urmare a solicitării de emitere a acordului de mediu adresate de **MOLDOVAN FLORIN şi MĂRGINEANU CRISTINA ANNE – MARIE**, cu domiciliul în mun. Alba – Iulia, str. Arieşului, nr. 24, bl. 113, ap. 12, jud. Alba, înregistrată la APM Cluj cu nr. 27672/07.11.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse cu nr. 20712/30.01.2018 şi nr. 1667/07.02.2018 şi a consultărilor desfăşurate în cadrul şedinţei Comisiei de Analiză Tehnică din data de 13.02.2018, că proiectul **“Construire sală de evenimente şi spaţii cazare P+E parţial, 2 accese la drumul naţional DN1C, împrejmuire teren şi branşamente utilităţi”**, propus a fi amplasat în mun Dej, str. 1 Mai, nr. 182 D, jud. Cluj, nu se supune evaluării impactului asupra mediului.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. II, pct. 10.b “Proiecte de dezvoltare urbană” în categoria proiectelor cu potenţial impact asupra mediului, pentru care trebuie stabilit dacă este necesară evaluarea impactului asupra mediului;

 b) conform certificatului de urbanism nr. 390 din 05.10.2017, eliberat de Primăria Municipiului Dej, amplasamentul este situat în intravilanul municipiului Dej şi este proprietate privată, zona fiind situată în U.T.R. 40, subzona M1.a.1. – subzona mixtă (conf. P.U.G.);

 c) investiţia propusă nu se cumulează cu alte proiecte, în sensul amplificării impactului;

 d) realizarea şi utilizarea investiţiei propuse nu implică generarea de emisii semnificative în mediu;

 e) amplasamentul nu este situat în interiorul sau vecinatatea niciunei arii naturale protejate;

 f) pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

 a.) respectarea proiectului care prevede construirea unei săli de evenimente şi spaţii de cazare P+Eparţial pe un teren în suprafaţă de 7264 mp; sala va avea capacitatea de cca. 460 de locuri;

- clădirea (AC parter = 1449.99 mp; AC etaj = 293.60 mp; AD = 1743.59 mp) va cuprinde:

- la parter: sala de evenimente, bucătărie cu filtru sanitar, grupuri sanitare (pe sexe), hol cu casă scării;

- la etaj: 8 camere de cazare, fiecare cu baie proprie, cameră de serviciu, hol;

- pe amplasament se vor amenaja 2 terase, cu suprafaţa construită de 84.80 mp, respectiv 296.23 mp; se vor amenaja 122 locuri de parcare, care vor ocupa o suprafaţă de 1525.00 mp din suprafaţa terenului, iar suprafaţa de carosabil va fi de 2480.34 mp; spaţiul verde amenajat va avea o suprafaţă de 1455.00 mp;

- accesul pe proprietate se va face din drumul naţional DN1C prin doua căi de acces propuse;

- utilităţi: alimentarea cu apă se va face din reţeaua de alimentare cu apă a localităţii; evacuarea apelor uzate se va face în reţeaua de canalizare a localităţii; alimentarea cu energie electrică se va face din reţeaua naţională; încălzirea se va face cu centrală termică pe combustibil gazos;

 b) utilizarea exclusiv a terenurilor stabilite prin proiect pentru amplasarea organizării de şantier;

 c) utilizarea de sisteme de împrejmuire a amplasamentului organizării de şantier în scopul minimizării impactului prafului generat de manevrarea şi stocarea materialelor asupra zonelor învecinate; limitarea/evitarea desfăşurării lucrărilor cu emisii de praf în perioade cu vânt puternic;

 d) utilizarea unor variante de construcţie moderne, cu generare minimă de deşeuri;

 e) se interzice depozitarea deşeurilor de orice fel în mod neorganizat pe sol;

 f) stocarea temporară a deşeurilor menajere şi a celor rezultate din faza de construcţie în spaţii special amenajate şi gestionarea lor corespunzătoare; amenajarea de suprafeţe izolate/impermeabilizate corespunzător pentru depozitarea substanţelor potenţial poluatoare;

 g) valorificarea şi/sau eliminarea deşeurilor rezultate în urma implementării proiectului prin firme specializate şi autorizate;

 h) folosirea unor utilaje şi mijloace de transport silenţioase;

 i) organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultană a mai multor echipamente care au asociate emisii sonore importante;

 j) stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

 k) oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului; oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

 l) depozitare materiale/utilaje/scule numai în locuri special amenajate în incintă, pentru asigurarea protecţiei factorilor de mediu;

 m) întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

 n) efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

 o) se interzic lucrările de întreţinere şi reparaţii la utilajele şi mijloacele de transport/ spălarea maşinilor şi a utilajelor, în cadrul obiectivului de investiţie, acestea se vor realiza numai prin unităţi specializate autorizate;

 p) asigurarea transportului şi manipulării materialelor de construcţie pentru evitarea pierderilor din utilajele de transport;

 q) se interzice afectarea sub orice formă a vecinătăţilor amplasamentului analizat, atât în

timpul perioadei de amenajare/construcţie cât şi în timpul funcţionării obiectivului;

 r) luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;

 s) pe perioada de realizare a lucrărilor se vor lua măsuri pentru evitarea accidentării populaţiei din zonă:

- marcarea corespunzătoare a lucrărilor periculoase;

- protejarea/supravegherea utilajelor menţinute în zona lucrărilor;

- reducerea vitezei de circulaţie a vehiculelor grele pentru transportul materialelor şi echipamentelor,

- utilizarea de autocamioane cu prelate pentru transportul materialelor care pot genera praf ;

 t) refacerea la starea iniţială a terenurilor ocupate temporar, la finalizarea lucrărilor;

 u) respectarea condiţiilor impuse prin actele de reglementare emise de alte autorităţi;

 v) titularul proiectului are obligaţia de a notifica în scris APM Cluj despre orice modificare

sau extindere a proiectului survenită după emiterea deciziei etapei de încadrare, înainte

de producerea modificării;

 w) **conform Ord. nr. 1798/2007 al MMDD** **pentru aprobarea Procedurii de emitere a autorizaţiei de mediu, cu modificările şi completările ulterioare, la finalizarea şi la punerea în funcţiune a obiectivului, aveţi obligaţia solicitării şi obţinerii autorizaţiei de mediu.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. GRIGORE CRĂCIUN**

 **Şef serviciu AAA,**

 **ing. Anca Cîmpean**

 **Întocmit,**

 **cons. Gabriela Iscru**